
Zalacsány 3G erdőrészlet gombavilága - Erdőminősítési rendszer létrehozása gombák alapján

2010. június óta végzek terepi megfigyeléseket a zalacsányi erdőben és környékén, amely során a növényeket, gombákat és rovarokat fotózom.
A célom az volt, hogy a terület gombavilágáról adatokat szerezzek, amelyeket egy adatbázisba gyűjtöttem, a gombák elterjedését tudjam ábrázolni is az egyes területrészekre bontva. Korábban senki nem csinált az erdőrészen hasonló felmérést.
Rá szeretnék mutatni arra, hogy a beavatkozás miatt a hátrahagyott maradványokon már csak a parazita gombák és a szaprofiták töredéke képes megélni.
A tereptanulmányok során 140 fajt sikerült lefotóznom és azonosítanom, ezek között három védett, valamint a megtalált fajok majdnem fele ritka és veszélyeztetett.
Egy új erdőminősítési rendszert dolgoztam ki, amelynek alapja az általam létrehozott adatbázis. A gombákat szakirodalmi adatok alapján pontoztam, vizsgálva a gazdasági és ökológiai hasznát.
Kutatásomban az alábbi kérdésekre keresem a választ:
 Milyen gombafajok fordulnak elő a területen?
 A favágásnak voltak/vannak-e látható következményei?
 Lehetséges-e a gombák előfordulásával az erdő minősítése?
 A területen milyen védett és veszélyeztetett értékek fordulnak elő?
 Érdemes-e a terület a védelemre?
A vizsgált területet 10 részre osztottam a növényzet és a geomorfológiai tagoltság alapján.
A területeket két-három hetenként látogattam, esős időjárástól függően, a talált gombáról fotót készítettem, valamint feljegyzést a kép készítésének napjáról és pontos helyéről.
A térképem szerkesztéséhez a Google Earth programot térképét szerkesztettem, ennek adatait egészítettem ki, mivel az újabb vágások nem láthatóak a műholdfelvételen. A területfelosztásnál egy Sony Ericsson XPeria MiniPro GPS Status software segítségével rögzítettem a koordinátákat, majd ezeket a számítógépen bejelöltem és „sokszög” funkcióval körülrajzoltam a területrészek határát.
Minden résznél vizsgáltam a talajadottságokat, mint a Ca tartalmat, pH értéket, humusztartalmat, humuszréteg átlagos vastagságát, valamint a talaj kötöttségét.
Az erdőminősítési rendszer kidolgozásánál 5 tulajdonságot vettem figyelembe, a tulajdonságok egyenként maximum 10 pontot érnek.
A területrészekre nézve vizsgáltam a legalacsonyabb és legmagasabb pontszámot, a szórást, a móduszt és az átlagot. A kapott adatok alátámasztották a hipotézisemet, miszerint az értékes gombák az ép területrészekre szorultak vissza.



